
Ministru kabineta sēdes protokollēmums

Likumprojekts "Energoresursu izmaksu atbalsta likums"

· 1. Atbalstīt iesniegto likumprojektu.
· 2. Valsts kancelejai sagatavot likumprojektu iesniegšanai Saeimā.
· 3. Noteikt, ka atbildīgais par likumprojekta turpmāko virzību Saeimā ir klimata un enerģētikas ministrs.
· 4. Lūgt Saeimu atzīt likumprojektu par steidzamu.
· 5. Klimata un enerģētikas ministrijai izstrādāt un klimata un enerģētikas ministram līdz 2023.gada 26.septembrim iesniegt izskatīšanai Ministru kabientā noteikumu projektu, kas nosaka Likumprojekta trešā panta trešajā daļā, ceturtā panta septītajā daļā, piektajā pantā, sestajā pantā, septītajā pantā, astotajā pantā, sevītā panta pirmajā daļā, 12.pantā, 13.pantā un 15.panta otrajā daļā ietverto kārtību.
· 6. Klimata un enerģētikas ministrijai izstrādāt un klimata un enerģētikas ministram līdz 2023.gada 21.decembrim iesniegt izskatīšanai Ministru kabinetā noteikumu projektu, kas nosaka kārtību, kādā tiek sniegts aizsargātā lietotāja tirdzniecības pakalpojums.
· 7. Klimata un enerģētikas ministrijai pēc Likumprojekta izskatīšanas Ministru kabinetā sagatavot rīkojuma projektu par apropriācijas pārdali, lai nodrošinātu vienotā risinājuma automatizētai oficiālo ienākumu apmēra aprēķināšanai uz vienu mājsaimniecības locekli izstrādei un uzturēšanai, tajā skaitā četru amata vietu nodrošināšanai Būvniecības valsts kontroles birojā, 2023. gadā nepieciešamo finansējumu 1 300 496 eiro apmērā, nodrošinot to no resora "74. Gadskārtējā valsts budžeta izpildes procesā pārdalāmais finansējums" programmā 15.00.00 "Finansējums Energoresursu cenu ārkārtēja pieauguma samazinājuma pasākumu likumā noteikto terminēto atbalsta pasākumu īstenošanai" paredzētā finansējuma.
· 8. Valsts kancelejai meklēt optimālu risinājumu Būvniecības valsts kontroles birojam nepieciešamo četru papildu amata vietu nodrošināšanai informācijas tehnoloģiju sistēmas mērķēta atbalsta sniegšanai administrēšanai sākot no šī gada septembra, analizējot ilgstošo vakanču skaitu, un sagatavot attiecīgu priekšlikumu.

